KOSA NILILOFANYA

Nikiwa kwenye kijumba chetu kuu kuu mawazo yangu yalizamia ukatani.mle
ambamo nzige alikuwa amenaswa kwenye utandu wa buibui ajaribu kujinasua
ila ameshindwa.Nilikodoa macho yangu kuangalia ikiwa nzige angeweza
kujinasua kutoka kwenye utandu huo.Yamkini alifaulu.Hivi sasa
nilitazamia maisha yetu pale nyumbani yalivyofuka moshi.Niliwaza na
kuwazua jinsi nitakavyo jitoa kwenye utandu huo kama yule nzige.Iweje
nzige mdudu mdogo kama yule ana uwezo was kujinasua kutoka kwenye
utandabui nami niliye na nguvu kikamilifu nishindwe kujinasua kwenye
uozo huu wa umasikini?

Nilitazama kiporo kilichobaki kwenye sufuria na kukivamia ghafla bin
vuu.Kwetu tumezaliwa watatu nami ndiye kitindamimba.Wakubwa wangu
walikua wamekabwa na majukumu mengi kwa kujitosa kwa ndoa za mapema na
pia hawakuwa wamehitimu masomo kwa viwango vya juu.Maisha yao yalikua
kusaka tonge nakutia mdomoni bila kuwazia ya kesho,walikuwa wamezaa wana
wengi,masaibu juu ya masaibu.Hivyo hata Mimi nilikua nasoma kwa juhudi
za mama aliyeuza maboga kwenye kibanda chake kuukuu kule Githurai,Mama
ndiye alikua kichwa cha familia yetu, alishika usukani pande zote akawa
baba Mara na mama wakati moja.Sitaki kumzungumzia baba,maana alikua
mlevi chakari kupindukia,alipiga mtindi kutwa kucha.Alisahau majukumu
yake kama mzazi na kuparamia kwenye dunia ya vileo, hivi sasa kama
kungekuwa na tuzo kwa mlevi shupavu mjini, basi nani angemshinda mzee
malimali?

Malimali ni jina alopewa babangu hasa kutokana na tabia zake za
kujisifu.Alijishaua jinsi alivyokuwa na wana walisomea ngambo na
mashamba makubwa makubwa.Kila jioni baba angeonekana soko la Githurai
akiyumba yumba ja mashua majini.Ameejiendea haja nguoni ananuka fye!Mara
matapiko yammetapakaa kwenye shati lake na hata wakati mwingine mama
angetaarifiwa aje amchukue mume wake aliyejilaza mtaroni.Wakati mwingine
wahisani wema wangembeba hobela hobela hadi maskani mwetu.Kwa kweli
picha hii haikuwa ya kupendeza hasa kijiji chote kilimjua kwa tabia hizi
za ulevi.

Wakati mwingine mle shuleni wanafunzi wangenikejeli kwa visa ambavyo
babangu alifanya na kuviiga mbele ya darasa lakini ndio malimwengu sasa
ningefanya vipi?Ikiwa huo ndio ukweli was mambo.Hivi sasa nilikua kidato
cha pili katika shule ya upili ya Mbuyu.Najitahidi labda mambo yatakuwa
sawa mbeleni.Mara mingi ningefukuzwa shuleni kuleta karo ningekaa
nyumbani kwa kipindi kirefu kabla ya kupata karo.Kilicho wapendeza
walimu ni umakini wangu pale darasani maana nilifuzu vyema masomoni na
kuibuka was kwanza.Hata hivyo lilowashangaza wanafunzi wengi kwa kuwa
ningekaa nyumbani kipindi kirefu kisha nikirejea ningewaonyesha kivumbi.

Baada ya mwaka moja nilikua kidato cha nne nasubiri kuufanya mtihani
wangu was kitaifa.Hayawi hayawi huwa.Mtihani ulifanywa matokeo yakatokea
nikaibuka na alama(A-) katika mtihani wangu was kitaifa.Furaha
iliyoje?Mamangu alifurahi vilivyo lakini sasa shida kubwa ilikuwa kupata
fedha za kuendeleza masomo yangu chuoni.Ikawa mtihani mgumu kwetu
sasa.Hapa sasa mzee Malimali alipata hadithi mpya ya kujishaua nayo.Kila
alipolewa alitangaza barabarani jina langu na maki nilizopata."Mimi nina
daktari kwenye boma langu amepata alama (A-) ananuia kujiunga na chuo
kikuu hak-u-na mtoto ali-ye-mshi-nda katika shule yao.Hivi karibuni
atasafiri na kuenda ng'ambo,nita-uza-za shamba langu lo-ote na kusomesha
mwanangu shule ya ngambo,daktari atasafiri mwezi moja kabla ya kuanza
masomo yake ajivinjari na kubarizi,kutuliza akili yake."Mzee MaliMali
alisema.

Mama alijawa na huzuni maana alijua fika kuwa ni yeye angepaswa
kuwajibika katika kuendeleza masomo yangu.Hivyo nami nikaamua
kujitafutia vibarua kabla ya mwito wangu katika chuo kikuu.Nilipata kazi
ya mhudumu katika mkahawa pale kayole ingawa malipo yalikua duni sikua
na pasi ila kufanya tu.Nivichange vipesa labda vingenikimu mahali
Fulani.Mkahawa ule ulikua wa mhindi aliyejizolea biashara pale
nakuandika watu kufanya kazi hizo. Ningepaswa kufika kazini mafungulia
ng'ombe nakurejea saa nne usiku kwa kuwa kazi zilitapakaa kote kote.

Siku Moja nilipokuwa katika huduma zangu za kawaida,niliona gari
limeegeshwa pale nje ya mkahawa.Akilini mwangu nilijua kuwa wale ni
wateja wa kawaida.Jizee moja lilisongea karibu nami likitabasamu."Wewe
ndiye Zubena?" Aliniuliza.Nilitikisa kichwa change kuonyesha ni
mimi."Naam mimi ndiye Zubena kuna shida lolote?"niliuliza.Zubena hivi
Leo tunafuraha kufika mahali hapa kwa ajili ya yako.Nina uhakika wazazi
wako wana fahari kuwa na na mwana kama wewe.Kisha akinipokezea kibahasha
na kunieleza nifungue.Alihamdululahi!Sikuamini niliyoona pale.Nilikuwa
nimepewa fursa kusoma chuo kikuu cha kitaifa kule Uisbania,kusomea
udakitari.Serikali ilikua imeteua watahiniwa mia moja waliofuzu
vyema,nikawa miongoni mwao.Jizee like liliniambia niwapeleka kwa wazee
wangu,nilimwomba bosi wangu ruhusa kisha nikaingia kwenye bonge la
gari.Gari la kifahari.Tukampasulia mama mbarika,mama alibaki ameduwaa na
habari hizi.Ama kweli Mungu hamwachi mja wake!

Mama alipata afueni zaidi ya hayo aliyeleta ujumbe huo aliguswa na utu
kwa kuangalia maisha tuliyoishi.Alimnunulia mama konde na kumjengea
nyumba kisha akamfungulia biashara la samaki waliokaangwa kwa
mafuta.Hata hivyo popote niendapo ningekaa na utulivu akilini mwangu
mama yupo salama salmini.

Yote haya yakasalia kama ndoto kwangu.Sikuamini haya.Juhudi zangu
zilifua dafu kwa hakika.Hivi sasa ni safari hii tu niliyosubiria kwa
hamu na ghamu.Hatimaye wakati uliwadia nami nikafungasha safari had I
uhabeshi kuendeleza masomo yangu.Mazingira yae yalikua tulivu
ajabu,usasa na teknolojia ulijidhihiri waziwazi kwa ubunifu wa vyombo
vya usafiri vilivyo kuwa,nilipewa kijumba ambacho ningeishi,nikapewa
simu tamba mpya,mavazi na hata chakula, maisha yalikua mepesi nywe!Nami
nikatia fora masomoni mwangu,nilitafakari mazingira ya pale nilipoishi
na nilipokulia.Ikiwa sasa singetia bidii masomoni mwangu basi tatizo
lingekuwa langu tu.Nilijizatiti nakufuata sheria zote zilizotakikana,
nakufanya wajibu wangu ipasavyo.Nilirauka mapema na kulala usiku
kabisa.Kule wakufunzi wenzagu wangestaajabishwa kwa matokeo
niliyopata.Ijapokuwa hapo awali walinitenga kwa kuwa na ngozi
nyeusi,walistaajabishwa na ueledi wangu vitabuni.Nipo katika ulimwengu
mpya.Sina ufahamu wowote ila tu ni mola na mie, hata imepita kipindi
kirefu sijasemezana na mama,wakati mwingine natamani nirudi kwetu
Afrika.Vyakula vya kitamaduni.Tamasha za muziki.Hali ya anga
tulivu,rafiki zangu niliowaacha.Nabaki kuwafuatilia tu mtandaoni.Ila
najua Siku moja nitapata kuonana nao,lakini nikiwa njmerejea na habari
za kufana.Habari za kufuzu.Niwe daktari bora,daktari mkarabati was
mifupa,daktari hawa ni nadra nchini mwetu.Niokoe watu wangu kutoka
kwenye janga la umasikini niwavushe daraja la imani,niwape matumaini
yanawezekana lakini sitaweza haya yote pasipo Mungu.Ndio mwanzo wa imani
yangu. Mama ametutanguliza kwa dini tungali vikinda nasi twajua pasi
Mungu ni vigumu kufaulu.

Katika kozi yetu nilikutana na kidosho moja.Ameumbwa akumbika.Alinivutia
nikamvutia tukapendana.Lakini hili in tambiko kuu.Napotoka mama
amenikanya kutagusana na wasichana wasio na haiba ya kiafrika. Leo hii
nimekengeukwa.Lakini sasa nimempenda Maldiva.Maldiva hana tashwishi na
ngozi yangu,wala tabaka langu,anapenda nilivyo na uasili wangu anaelewa
japo tu katika ulimwengu tofauti twaweza pendana.Mbona ndugu na Jamaa
zangu walioko Afrika wasione haya. Maldiva amenitambulisha kwa wazee
wake,wakanikumbatia vyema.Nimekuwa mwana wa familia ile. Hivi sasa
tumebakisha miaka miwili tumalize kozi yetu ya udaktari, tunapanga
uchumba wetu kisha tufunganye pingu za maisha.

Bado sijamsimulia mama haya sijui atalichukulia vipi,sijui kamwe.Liwe
liwalo simwachi Maldiva.Nimenaswa kwa penzi lake,siendi pahali Mimi.Hivi
tulipomaliza masomo yetu tulifungasha safari kurudi Afrika mie pamoja na
mchumba wangu tumefunga ndoa na hivyo sisi ni mume na mke
halali.Tulipofika nyumbani kijiji chetu cha madongoporomoko kilikuwa
kibadili kiasi,watu walikua wamejenga nyumba nzuri na kuboresha maisha
yao ya zamani.Nikapata kumjuza mama kwa Maldiva.

Baada ya kipindi kile cha ukaribisho mama aliniita kando kusemezana
nami. Alihuzunika kwa maamuzi niliyoyafanya,"mbona uasi mila yako
mwanangu,hili halifai! ungetafuta msichana wa asili ya kiafrika,ajuaye
kazi za kiafrika,apike vyakula vya kiafrika afuate tamaduni za kiafrika
lakini huyu sasa hatamudu."Alisema mama.Sikutaka kukorofishana na
mama,kwanza ni mama yangu mzazi na ana hila zozote zile za
kunikaripia.Tulifungasha virago vyetu na Maldiva na kurudi zetu Uhabeshi
bila neno. Hata haya sikuwahi Siku moja kumwelezea Maldiva.Tukapata kazi
na kujaliwa na mtoto moja was kike Alma.Alma na mamake walikua maziwa na
tui.Tukaishi kwa furaha hadi kipindi kimoja kitumbua kilipo tumbukia
mchangani.

Askari wawili walinitia pingu na kuniegesha kwenye gari lao.Nilimwona
Maldiva na Alma pale nje ya nyumba.Maldiva amemkumbatia Alma
kifuani.Tena hataki kusemezana nami,nikijaribu kuuliza makosa yangu
siambiwa.Nilipofikishwa mahakamani nilituhumiwa kwa kosa la kumtishia
Maldiva na mwanangu maisha.Niliachishwa kazi na kunyanganywa pesa zote
zilizokuwa kwenye akaunti yangu.Nilichosalia nacho ni paspoti ya kurejea
kwetu Afrika.Ikiwa nimeharibiwa mukabali wangu wa kazi singeweza kufanya
kazi popote pale ningepata.Maldiva akamwoa mtanashati kutoka Uhabeshi na
wakaendeleza familia yao.

Mwenda tenzi na omo marejeo in ngamani.Leo hii mimi Bakari nilieenda
pale na azimio la kubadili maisha yangu.Maamuzi yangu
yamenibadili.Nimekuwa kama mwana mpotevu,natubu mbele za mamangu
aliyenishauri nikatia nta kwenye sikio.Majuto ni mjukuu na huja kinyume.


Question: Nzige alikuwa amenaswa na nini
Answer: Utandu wa buibui